**Module UNITWIN-UNESCO**

**«Tourism Management of World Heritage Sites»**

**ASSIGNATURES I TEMES**

Assignatura:

**De la gestió cultural a la gestió del turisme cultural.**

Temes tractats:

Les cartes i convencions, els valors universals.

Identificació de stakeholders, en la línia d’identificació diferents agents per establir cooperació entre ells, tant a nivell local com internacional.

Assignatura:

**Planificació turística de destinacions urbanes**

Temes tractats:

Casos d’estudi de ciutats patrimoni de la humanitat, analitzant com s’apliquen les eines de planificació.

Es presenta la xarxa “Ciudades Patrimonio de la Humanidad” i alguns dels programes que desenvolupen.

Assignatura:

**Gestió turística de museus i col·leccions**

Temes tractats:

Es presenta la relació dels llocs patrimoni de la humanitat amb els museus, especialment a través de les peces patrimonials fràgils, com ara troballes en jaciments arqueològics. També la importància de les eines d’interpretació com eines per incrementar la consciència del patrimoni, relacionat amb la manera de presentar i explicar els llocs patrimoni de la humanitat.

Assignatura:

**Comunicació, promoció i màrqueting del turisme cultural**

Temes tractats:

La comunicació com a eina per transmetre els valors i l’essència del lloc, especialment aquells vinculats amb els valors universals. La marca UNESCO i el *branding*. Tenir la certificació de lloc patrimoni de la humanitat ajuda a augmentar la visibilitat? Com articular una estratègia de màrqueting efectiva? Com augmentar la consciència de la importància d’aquest llegat?

Assignatura:

**Gestió turística del patrimoni i llocs patrimoni de la humanitat – ASSIGNATURA PONT**

Temes tractats:

En aquest cas el conjunt de l’assignatura es destina a la gestió de llocs patrimoni de la humanitat, posant especial èmfasi en: plans generals, gestió de fluxos de turisme, conservació i impactes generats pel desenvolupament de l'activitat turística.

**COMPETÈNCIES / RESULTATS A ASSOLIR**

Resultat 1: Demostrar un bon coneixement dels processos que participen en la inscripció de Patrimoni de la Humanitat per la UNESCO i les convencions pertinents de la UNSCO relacionades amb la seva protecció i gestió.

Resultat 2: mostrar una comprensió de les problemàtiques dels llocs WHS a través del desenvolupament del turisme i les pràctiques i els comportaments dels turistes

Resultat 3: Apreciar l’abast dels rols de tots els agents implicats amb el Patrimoni Mundial, centrant-se especialment en el paper de les comunitats locals

Resultat 4: revisar les polítiques nacionals i locals rellevants per a la gestió dels llocs del patrimoni mundial i la gestió del turisme

Resultat 5: Identificar, analitzar i implementar estratègies eficaces per a la gestió sostenible i culturalment sensible del turisme als llocs del Patrimoni Mundial

Resultat 6: desenvolupar un pla de gestió turística orientat a les necessitats del patrimoni mundial i de les seves comunitats locals

**TREBALL CONJUNT: estudi de cas**

L’objectiu del treball és estudiar com es gestiona, des d’un punt de vista turístic, un espai Patrimoni de la Humanitat i analitzar quins impactes ha tingut la declaració sobre el lloc. El treball es presentaria un cop realitzades totes les assignatures i realitzada la sortida de camp (mes d’abril 2020).

**FIELDTRIP**

Sortida de dos dies de caràcter obligatori per aquells alumnes que vulguin la certificació UNESCO.

La sortida es fa durant el mes de març i serveix per veure in situ diferents exemples de llocs patrimoni de la humanitat i els seus sistemes de gestió.